ફિલ્મના લોકેશન્સ ખૂબ સુંદર છે, સિનેમેટોગ્રાફી કલરફુલ છે. ડાયલોગ્સ વધુ સારા લખાયા હોત તો ફિલ્મ જોવાની મજા આવી હોત. ફિલ્મ જ્યાં ધીરી પડે કે અટકે ત્યાં વરુણ ધવનનો એકાદ એક્શન સિન કે ગીત મુકી દેવામાં આવ્યું છે. આ વાત દર્શકો પચાવી શકે એમ નથી, સારા એડિટિંગથી ફિલ્મની આ ખામીને થોડી સુધારી શકાઇ હોત. ફિલ્મના ગીતો તેનું એકમાત્ર સારુ પાસુ છે. જો કે, તેમાં પણ ક્રિએટિવિટીનો અભાવ છે. જૂની ટ્યૂન પર થોડા નવા લિરિક્સ સાથે ગાતા અનુ મલિકને સાંભળીને આંખ આગળ જૂનો સલમાન ખાન જ દેખાય છે, વરુણ ધવન પોતાનો અલગ ચાર્મ ઊભો કરવામાં નિષ્ફળ રહ્યો છે.